“Mə ngábódo wa á ḿbūlúg, mə tə́lé wa ǹkúkúmá yā ayɔŋ dáma Ísraɛ̂l, ńdɔ o ngátoŋ zěn Yéroboam, ǒ ngabɔ nâ ayɔŋ dáma Ísraɛ̂l á səm míńsə́m myátság mā á ńnə̄m, 3ńdɔ̄ hḿ māzu vwé Baésha ai ndá dzīē, mazu bɔ ndá dzoe abé anə́ ndá Yéroboam, mɔ́n Nevath. 4É mod ósə yǎ ndá bod Baésha a wú á tísɔn, mvú yâyi nyé dī, ényɔ̄ ā wú á mvús ǹnam anɔ̌n yā yób ńdɔ̄ láyī nyé dī.” 5Məbuugǎ yā ńlāŋ Baésha ai é mam a ngábɔ, ai ngul dzié, bísə̄ bí sə́ ńtilán á kálada Miǹláŋ Míńkúkúmá á Ísraɛ̂l a? 6Ńdɔ Baésha a ngákə wɔi ai běsīá, bə́ dzə̄bə́ nyē á Tirtsa; ńdɔ̄ mɔ́n wōē Ela a ngánɔŋ edzóe á məyian móé. 7Ńdɔ̄ fə ebúg Ńtondôbə é ngákwí ábə profɛ́d Yéhu, mɔ́n Hanani, ású Baésha ai ndá dzié, ású ábé ásə a ngábɔ á mís mə́ Ńtondôbə, ai ńtsáán á ngātság nyē á ńnə̄m ai mim̀bɔán míé, nə́ a ńtɔ̄á anə́ ndá Yéroboam, ai ámú á ngāsílǐ fə dzɔ á sí.